SET ปิดเช้าวูบ14จุด ตาม”ดาวน์โจนส์” ดิ่งหนักกว่า470จุด วิตกเจรจาการค้าจีน-สหรัฐฯไม่ชัดเจน
SET ปิดเช้าวูบ14จุด ตาม"ดาวน์โจนส์" ดิ่งหนักกว่า470จุด วิตกเจรจาการค้าจีน-สหรัฐฯไม่ชัดเจน โดยดัชนีปิดตลาดเช้านี้ที่ระดับ 1,655.34 จุด ลดลง 14.34 จุด หรือ 0.86 จุด มูลค่าการซื้อขาย 2.86 หมื่นล้านบาท
8 พ.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,655.34 จุด ลดลง 14.34 จุด หรือ 0.86 จุด มูลค่าการซื้อขาย 2.86 หมื่นล้านบาท ขณะที่ดัชนีอุตสาหกรรมดาวโจนส์ เมื่อคืนนี้ (7 พ.ค.62) ปิดที่ระดับ 25,965.09 จุด ปรับตัวลดลง 473.39 จุด หรือ 1.79%
10 หุ้นกดดัชนีเช้านี้

ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยในช่วงเช้าที่ผ่านมาดัชนีฯปรับตัวลงในทิศทางเดียวกับตลาดหุ้นในภูมิภาคเอเชีย รับแรงกดดันจากการเจรจาการค้าระหว่างสหรัฐฯ และจีนที่ยังไม่มีความชัดเจน ทำให้ตลาดหุ้นทั่วโลกส่วนใหญ่ยังย่อตัวลงต่อเนื่อง
นอกจากนี้ ตัวเลขส่งออกของจีนออกมาแย่กว่าที่คาด ทำให้ภาพรวมการลงทุนในตลาดหุ้นถูกกดดันเพิ่มขึ้นอีก ประกอบกับราคาน้ำมันยังมีการย่อตัวลงซึ่งส่งผลกดดันต่อตลาดหุ้นอีกด้วย
สำหรับแนวโน้มการลงทุนในช่วงบ่ายนี้ นายณัฐชาต คาดว่า ดัชนีฯยังมีโอกาสแกว่งตัวในแดนลบ โดยยังเผชิญปัจจัยกดดันอย่างต่อเนื่อง อย่างไรก็ดีให้ติดตามทิศทางตลาดในยุโรปที่เปิดเทรดบ่ายนี้จะมีการเคลื่อนไหวอย่างไร
พร้อมให้แนวต้าน 1,665 จุด แนวรับ 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA      มูลค่าการซื้อขาย 1,887.19 ล้านบาท ปิดที่   54.75 บาท ลดลง  3.00 บาท
PTT     มูลค่าการซื้อขาย 1,540.14 ล้านบาท ปิดที่   48.25 บาท ลดลง  0.50 บาท
PTTEP   มูลค่าการซื้อขาย 1,195.91 ล้านบาท ปิดที่  129.00 บาท ลดลง  2.50 บาท
IVL &lt;XD&gt;   มูลค่าการซื้อขาย 1,017.17 ล้านบาท ปิดที่   47.75 บาท เพิ่มขึ้น 0.50 บาท
MTC     มูลค่าการซื้อขาย   879.34 ล้านบาท ปิดที่   47.50 บาท ลดลง  3.50 บาท